Serijinis žudikas

Serijinis žudikas – asmuo, kuris per palygintinai trumpą laiko tarpą, ilgesnį nei vienas mėnuo, tyčia nužudo tris ar daugiau žmonių, paprastai siekdamas psichologinio, dažnai seksualinio pasitenkinimo. Dauguma institucijų serijinio žudiko sąvokos reikalavimuose nustato tris per tam tikrą laiką įvykdytas žmogžudystes, kitos ją padidina iki keturių arba sumažina iki dviejų. Serijiniai žudikai dažniausiai būna europidai vyrai.

Psichologinis pasitenkinimas yra įprastas serijinių žmogžudysčių motyvas, daugelis serijinių žmogžudysčių yra susijusios su seksualiniu kontaktu su auka. Federalinis tyrimų biuras (FTB) teigia, jog serijinių žudikų motyvai gali būti pyktis, jaudulio, finansinės naudos ir dėmesio siekis. Serijiniai žudikai gali siekti aukas nužudyti panašiu būdu, ar kaip kitaip panašiomis aplinkybėmis. Žudiko pasirinktos aukos gali turėti kažką bendro, pavyzdžiui, demografinį profilį, išvaizdą, lytį ar rasę, tačiau dažniausiai aukomis tampa europidės moterys. FTB atkreipia dėmesį į nustatytą serijinių žudikų elgesio modelį. Pagal šį modelį galima rasti pagrindinius įkalčius, padedančius surasti žudiką ir jo motyvus. Asmenys, vaikystėje patyrę lovos šlapinimą ir vykdę piktybiškus padegimus bei smurtavę prieš gyvūnus turi didesnį šansą vėliau gyvenime būti serijiniais žudikais.

Išnašos 

Nusikaltimai